**Ministru kabineta rīkojuma projekta „Par atļauju Mārim Drobiševskim savienot amatus” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par interešu konflikta novēršanu valsts amatpersonu darbībā” (turpmāk - Likums) 81.panta pirmā daļa - personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu. Par amatu šajā pantā uzskatāma arī saimnieciskās darbības veikšana, uzņēmuma līguma vai pilnvarojuma izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [Liepājas speciālās ekonomiskās zonas likuma](http://likumi.lv/ta/id/42426-liepajas-specialas-ekonomiskas-zonas-likums) [8.panta](http://likumi.lv/ta/id/42426-liepajas-specialas-ekonomiskas-zonas-likums#p8) pirmajā daļā ir noteikts, ka Liepājas speciālās ekonomiskās zonas pārvalde ir valsts un pašvaldības izveidota atvasināta publisko tiesību juridiskā persona, kas atrodas Ministru kabineta pārraudzībā. Savukārt saskaņā ar [Liepājas speciālās ekonomiskās zonas likuma](http://likumi.lv/ta/id/42426-liepajas-specialas-ekonomiskas-zonas-likums) [9. panta](http://likumi.lv/ta/id/42426-liepajas-specialas-ekonomiskas-zonas-likums#p9) otro un trešo daļu Liepājas speciālās ekonomiskās zonas valdes sastāvā iekļaujami trīs valsts interešu pārstāvji, kas deleģēti no Ekonomikas ministrijas, Finanšu ministrijas un Satiksmes ministrijas, trīs Liepājas pilsētas domes deleģēti pārstāvji un trīs Liepājas pilsētas domes ieteikti Liepājas komersantu pārstāvji. Liepājas speciālās ekonomiskās zonas valdes locekļus uz pieciem gadiem amatā ieceļ Ministru kabinets.  Izvērtējot Liepājas speciālās ekonomiskās zonas likuma 10.pantā Liepājas speciālās ekonomiskās zonas valdei noteiktās funkcijas, ievērojot šī likuma 15.pantā minēto, kas nosaka, ka Liepājas speciālās ekonomiskās zonas pārvalde saskaņā ar "Likumu par ostām" veic visas funkcijas, kuras noteiktas ostas pārvaldei attiecībā uz Liepājas ostu un tās teritoriju, kā arī to, ka Liepājas speciālās ekonomiskās zonas pārvalde ir Liepājas ostas pārvaldes tiesību un saistību pārņēmēja, secināms, ka Liepājas speciālās ekonomiskās zonas valdes locekļa statuss ir pielīdzināms ostas valdes locekļa statusam, tādēļ Liepājas speciālās ekonomiskās zonas valdes loceklis būtu atzīstams par valsts amatpersonu saskaņā ar Likuma 4.panta 23.daļu, kas nosaka, ka par valsts amatpersonām uzskatāmas arī personas, kuras ieņem ostas valdes locekļa amatu.  Speciālie amatu savienošanas ierobežojumi Likuma 4.panta 23.daļā minētajām valsts amatpersonām noteikti šā likuma 7.panta 51.daļā, kas nosaka, ka šā likuma [4.panta](http://likumi.lv/doc.php?id=61913#p4) 2.3 daļā minētajām amatpersonām, kurām šajā pantā nav noteikti īpaši amata savienošanas nosacījumi, ir atļauts savienot valsts amatpersonas amatu tikai ar:  1) amatu, kuru tās ieņem saskaņā ar likumu, Ministru kabineta noteikumiem un rīkojumiem;  2) amatu biedrībā vai nodibinājumā, politiskajā partijā, politisko partiju apvienībā vai reliģiskajā organizācijā;  3) pedagoga, zinātnieka, ārsta, profesionāla sportista un radošo darbu;  4) citu amatu, uzņēmuma līguma vai pilnvarojuma izpildi, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.  Ekonomikas ministrija deleģē darbam Liepājas speciālās ekonomiskās zonas valdes locekļa amatā sabiedrības ar ierobežotu atbildību “LIEPAJA MARITIME COMPANY” valdes priekšsēdētāju Māri Drobiševski.  Ņemot vērā to, ka Ministru kabinets ir tā institūcija, kas ieceļ amatā Liepājas speciālās ekonomiskās zonas valdes locekļus, tad Ministru kabinets saskaņā ar Likuma 7.panta 5.1daļas 4.punktu ir kompetents izsniegt atļauju Mārim Drobiševskim savienot Liepājas speciālās ekonomiskās zonas valdes locekļa amatu ar sabiedrības ar ierobežotu atbildību “LIEPAJA MARITIME COMPANY” valdes priekšsēdētāja amatu.  Vienlaikus nepieciešams ievērot arī Likuma 6.panta otrajā daļā noteikto - ja likumā nav noteikti stingrāki ierobežojumi, valsts amatpersonai, ievērojot šā likuma 7.panta otrajā, trešajā, ceturtajā, piektajā, 5.1, sestajā, septītajā, astotajā un trīspadsmitajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Par šajā daļā minētajiem amatiem nav uzskatāms pedagoga, zinātnieka, ārsta, profesionāla sportista un radošais darbs. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.  Ņemot vērā visu iepriekš minēto, ir izstrādāts Ministru kabineta rīkojuma projekts „Par atļauju Mārim Drobiševskim savienot amatus”, kas paredz atļaut savienot Liepājas speciālās ekonomiskās zonas valdes locekļa amatu ar sabiedrības ar ierobežotu atbildību “LIEPAJA MARITIME COMPANY” valdes priekšsēdētāja amatu. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Ministru kabineta rīkojuma projekts sagatavots, ņemot vērā Ministru kabineta praksi šāda veida rīkojumu apstiprināšanā. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par valdes locekļu iecelšanu Liepājas speciālās ekonomiskās zonas valdē. Līdz ar to Ministru kabineta rīkojuma projekts skars konkrēto fizisko personu, kura tiks iecelta par Liepājas speciālās ekonomiskās zonas valdes locekli. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par Māra Drobiševska iecelšanu Liepājas speciālās ekonomiskās zonas valdes locekļa amatā”; 2. Ministru kabineta rīkojuma projekts „Par Ringolda Benaroviča atbrīvošanu no Liepājas speciālās ekonomsikās zonas valdes locekļa amata”; 3. Ministru kabineta rīkojuma projekts „Grozījumi Ministru kabineta 2011.gada 26.septembra rīkojumā Nr.478 "Par Liepājas speciālās ekonomiskās zonas valdi"”. |
| 2. | Atbildīgā institūcija | Ekonomikas ministrija |
| 3. | Cita informācija | Visi saistītie Ministru kabineta rīkojumu projekti izskatāmi vienā Ministru kabineta sēdē. |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

03.03.2016. 10:30

922

Zelča

67013163, Inese.Zelca@em.gov.lv